ΤΡΑΙΝΟΣΕ: Κανονικά τα δρομολόγια των τρένων αύριο και μεθαύριο

Κανονικά θα κινηθούν αύριο και μεθάυριο τα τρένα, συμπεριλαμβανομένων του Προαστιακού, καθώς η δικαιοσύνη έκρινε παράνομη και καταχρηστική την κινητοποίηση που είχε εξαγγείλει η Πανελλήνια Ομοσπονδία Σιδηροδρομικών.

Σημειώνεται πως η ΠΟΣ είχε εξαγγείλει τρεις τρίωρες στάσεις εργασίας για την Τρίτη 8 Οκτωβρίου, κατά τις ώρες 05:00-08:00, 13:00-16:00 και 21:00-24.00, καθώς και 24ωρη απεργία για την Τετάρτη 9 Οκτωβρίου (από 00.00 έως 24.00), για το προσωπικό που απασχολείται στον Ο.Σ.Ε. Α.Ε., την Ε.Ε.Σ.Σ.Τ.Υ. Α.Ε., την ΤΡΑΙΝΟΣΕ Α.Ε., την ΕΡΓΟΣΕ Α.Ε. και τη ΓΑΙΑΟΣΕ Α.Ε. σε ολόκληρο το δίκτυο.

Ωστόσο, η ΤΡΑΙΝΟΣΕ προσέφυγε στη δικαιοσύνη κατά των κινητοποιήσεων αυτών.