Αναστέλλει την αυριανή στάση εργασίας η Πανελλήνια Ομοσπονδία Σιδηροδρομικών

Αναστολή της στάσης εργασίας αποφάσισε η Πανελλήνια Ομοσπονδία Σιδηροδρομικών που είχε προκηρυχθεί στον προαστιακό και τα υπόλοιπα δρομολόγια τρένων της ΤΡΑΙΝΟΣΕ, για αύριο από τις 11:00 έως τις 15:00, λόγω της ιδιωτικοποίησης της ΕΕΣΣΤΥ.

“Η στάση, η δράση και αγώνας μας δεν σταματά εδώ. Θα συνεχίσουμε να καυτηριάζουμε τις όποιες αδιαφανείς διαδικασίες υφίστανται κατά τη διαδικασία πώλησης της ΕΕΣΣΤΥ και στην οποία εμείς είμαστε αντίθετοι.

Θα συνεχίσουμε ν’ αγωνιζόμαστε κατά των ιδιωτικοποιήσεων προβάλλοντας τις θέσεις μας για ένα σύγχρονο, ενιαίο, δημόσιο σιδηρόδρομο”, τονίζει σε ανακοίνωση της η Πανελλήνια Ομοσπονδία Σιδηροδρομικών.